“MIKROKREDITBANK” AKSIYADORLIK-TIJORAT BANKI FAOLIYATINI TASHKIL ETISH VA UNING MODDIY-TEXNIKA BAZASINI MUSTAHKAMLASH CHORA-TADBIRLARI TOʻGʻRISIDA
(resolution, 2024-08-16)

Oʻzbekiston Respublikasi Prezidentining “Mikrokreditbank” aksiyadorlik-tijorat bankini tashkil etish toʻgʻrisida” 2006-yil 5-maydagi PF–3750-son Farmonini bajarish yuzasidan hamda uning samarali faoliyatini tashkil etishni taʼminlash va moddiy-texnika bazasini mustahkamlash maqsadida Vazirlar Mahkamasi qaror qiladi: 2. Quyidagilar “Mikrokreditbank” aksiyadorlik-tijorat banki Kuzatuvchi kengashning asosiy vazifalari etib belgilansin: bankning tadbirkorlik subyektlariga mikrokredit berish va mikrolizing boʻyicha koʻrsatiladigan xizmatlar sifatini va qulayligini oshirishga yoʻnaltirilgan uzoq muddatli siyosatini shakllantirish; bank faoliyatini, shu jumladan kredit berish va mablagʻlarni investitsiyalashning omonatchilar va aksiyadorlar manfaatlarini himoya qilishni taʼminlaydigan tizimi joriy etilishini va uning samarali faoliyat koʻrsatishini nazorat qilish; bankda korporativ boshqaruvning ahvolini va uning Boshqaruvi faoliyatini nazorat qilish; bankka yuklangan vazifalarni va majburiyatlarni oʻz vaqtida bajarish uchun uning yetarli darajada kapitallashtirilishini va likvidligini taʼminlash; samarali faoliyat koʻrsatadigan, ayniqsa qishloq joylarda, filiallar va minibanklar tarmogʻini shakllantirish. 3. “Mikrokreditbank” markaziy apparat tuzilmasida Mikrokreditlar qaytarilishini va ulardan samarali foydalanilishini nazorat qilish boʻyicha maxsus monitoring guruhi tashkil qilsin. Quyidagilar Monitoring guruhining asosiy vazifalari etib belgilansin: mikrokredit mablagʻlaridan foydalanish samaradorligini muntazam ravishda puxta tahlil qilish; mintaqaviy boʻlimlarda mikromoliyalashtirish ishlarini muvofiqlashtirish, biznes-reja parametrlariga muvofiq kredit portfelining holati hamda mikrokreditlar boʻyicha taʼminlanishning holati monitoringini olib borish va ularni xolisona baholash; mikrokreditlarning qaytariluvchanlik darajasini oshirish, ular boʻyicha toʻlov muddati oʻtgan qarzdorlikka yoʻl qoʻymaslik yuzasidan zarur chora-tadbirlar koʻrish. 4. “Mikrokreditbank”ning Kuzatuvchi kengash va Boshqaruvi: qonun hujjatlarida belgilangan tartibda roʻyxatdan oʻtkazish va bank faoliyatini amalga oshirish huquqiga litsenziya olish uchun zarur hujjatlar paketini bir hafta muddatda tayyorlasinlar va Oʻzbekiston Respublikasi Markaziy bankiga taqdim etsinlar; bankka yuklangan vazifalarning samarali bajarilishi zaruriyatidan kelib chiqqan holda, oʻn kun muddatda bank va uning filiallari tuzilmasini hamda shtatlar jadvalini ishlab chiqsinlar va tasdiqlasinlar; ikki oy muddatda bank xodimlarini toʻliq attestatsiyadan oʻtkazsinlar; bankning markaziy apparatini hamda uning filiallarini bank boʻlimlarida va mikromoliyalash sohasida ish tajribasiga ega boʻlgan yuqori malakali mutaxassislar bilan taʼminlasinlar. 6. Vazirlar Mahkamasining 2006-yil 17-apreldagi 165–f-son farmoyishi bilan tuzilgan maxsus komissiya tomonidan “Tadbirkor” aksiyadorlik-tijorat banki mol-mulki kompleks xatlovdan oʻtkazilganligi, uning filiallari va mini-banklarining asbob-anjomlar, hisoblash texnikasi va aloqa vositalari bilan taʼminlanishi oʻrganilganligi, moddiy-texnika bazasini mustahkamlash boʻyicha takliflar tayyorlanganligi maʼlumot uchun qabul qilinsin. Qoraqalpogʻiston Respublikasi Vazirlar Kengashi va viloyatlar hokimliklari uch oy muddatda “Mikrokreditbank”ning, ayniqsa qishloq joylardagi filiallari va mini-banklarining moddiy-texnika bazasini mustahkamlash yuzasidan aniq chora-tadbirlarni amalga oshirsinlar. 7. Oʻzbekiston Banklar uyushmasi va Bank-moliya akademiyasi 2006—2008-yillar mobaynida oʻqitish uchun toʻlov undirmasdan “Mikrokreditbank” mutaxassislari uchun mikromoliyalashtirish xizmatlari boʻyicha maxsus kurslar tashkil etilishini taʼminlasinlar. 8. Oʻzbekiston Savdo-sanoat palatasi, Oʻzbekiston Banklar uyushmasi, “Mikrokreditbank”, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, birinchi navbatda qishloq joylarda mikrokreditlar berish va mikrolizing xizmatlari koʻrsatish tartibi, tadbirkorlik subyektlari, shu jumladan kasanachilik bilan shugʻullanuvchilar, shaxsiy yordamchi, dehqon va fermer xoʻjaligida band boʻlganlar tomonidan mikrokreditlar olish uchun biznes-rejalar tayyorlash boʻyicha doimiy asosda seminarlar va oʻquv kurslari oʻtkazilishini taʼminlasinlar. 9. “Mikrokreditbank” Oʻzbekiston milliy teleradiokompaniyasi, Matbuot va axborot agentligi, Markaziy bank, Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi, Savdo-sanoat palatasi va Oʻzbekiston Banklar uyushmasi bilan birgalikda bir oy muddatda 2006-2007-yillarda ommaviy axborot vositalarida bank faoliyatini va uning koʻrsatadigan xizmatlarini keng yoritishga doir kompleks tadbirlarni ishlab chiqsinlar va tasdiqlasinlar, ularda respublika ommaviy axborot vositalarida reklama materiallarining toʻlov undirmasdan eʼlon qilinishini nazarda tutsinlar. 10. Oʻzbekiston Respublikasi Markaziy banki, Adliya vazirligi manfaatdor vazirliklar va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsinlar. 11. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov hamda Oʻzbekiston Respublikasi Markaziy banki raisi F.M. Mullajonov zimmasiga yuklansin.